Kapitolijus
Kapitolijus (lot. Capitolium) – viena iš septynių Romos kalvų. Etimologiškai pavadinimas kildinamas nuo caput 'galva' ir lotynų kalboje reiškė Pagrindinė galva. Pasak legendos, statant šventyklos pamatus šioje vietoje buvo atrasta vyro galva. Romos laikais ant kalvos stovėjo Junonos ir Jupiterio šventyklos bei Tabularijus (archyvas), čia buvo šventoji Romos karvedžių ir nugalėtojų procesijų vieta.